stanford-oval/wikipedia huggingface dataset:
โปเกมอน มาสเตอส์
ตัวละคร > คู่หู > คาลอส

ตัวละครที่เคยปรากฏตัวใน X และ Y
| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 48 | ซาคุโร่ | 福西勝也 | อมารุส → อมารูรูกา |  |
| 49 | คอร์นี | 美波わかな | ลูคาริโอ / เมก้าลูคาริโอ, มาร์ชาโดว์ |  |
| 50 | ฟุคุจิ | 中博史 | อุซึดง → อุซึบ็อท |  |
| 51 | อูรุป | 松田健一郎 | เครเบส |  |
| 52 | ซึมิ | 堀越省之助 | บลอสเตอร์, ออคตัน |  |
| 53 | กังปิ | 赤城進 | กิลการ์ด |  |
| 60 | วิโอลา | 遠藤綾 | อาเมทามะ → อาเมมอธ |  |
| 71 | คาร์ม | 小野賢章 | เนียสเปอร์ → เนียโอนิกซ์ ♂ |  |
| 83 | มาร์ช | 上田瞳 | นิมเฟีย |  |
| 89 | ชิตรอน | 阪口大助 | เอเลซาร์ด, แรคอยล์ |  |
| 96 | เซเรนา | 鬼頭明里 | ฟ็อกโกะ → ไทเรนาร์ → มาฟ็อกซี, เอลฟุน, ซีการ์ด (ฟอร์ม 50% / ฟอร์มสมบูรณ์) |  |
| 115 | เฟอดาลิ | 大塚明夫 | อีเวลทอล |  |
| 116 | พลาตัน | 小西克幸 | เซอเนียส, ฟุชิกิดาเนะ |  |
| 120 | คาร์เน | 久川綾 | เซอไนท์ / เมก้าเซอไนท์, เคลดิโอ (ฟอร์มแน่วแน่) |  |
| 135 | รุสวัลล์ | 高野麻里佳 | เอ็นเต |  |
| 153 | รานิว | 加隈亜衣 | แลนโดลอส (ฟอร์มอวตาร) |  |
ตัวละคร > คู่หู > อโลล่า

ตัวละครที่เคยปรากฏตัวใน ซัน, มูน, อัลตร้าซัน, อัลตร้ามูน
| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 54 | เฮา | 山下大輝 | ไรชู (อโลล่า) |  |
| 55 | มามาเนะ | 村瀬迪与 | โทเกะเดมารุ, โกโลเนีย (อโลล่า) |  |
| 56 | มัตสึริกะ | ゆかな | แกรนบูล |  |
| 57 | ไรจิ | 生天目仁美 | ลูกาลูกัน (ร่างเที่ยงคืน) |  |
| 58 | ฮาบู | 小澤亜李 | บัมบะโดโร |  |
| 59 | คาฮิริ | 河原木志穂 | โดเดคาบาชิ |  |
| 61 | คุจินาชิ | 津田健次郎 | เปอร์เซียน (อโลล่า) |  |
| 63 | อเซโลลา | 三上枝織 | ชิโรเดซึนะ, มิมิคคิว |  |
| 79 | คุคุย | 諏訪部順一 | ลูกาลูกัน (ร่างเที่ยงวัน) |  |
| 87 | พูลเมรี | 金田愛 | เอ็นนิวท์ |  |
| 88 | กุซมา | 菊地達弘 | กูโซคูมูชะ, มัสชิบูน |  |
| 101 | ลูซามิเนะ | 大原さやか | เฟโรเช, เนครอสมา (แผงคอแห่งสนธยา) / อัลตร้าเนครอสมา |  |
| 102 | กราจิโอ | 内山昂輝 | ซิลวาดี |  |
| 103 | ริเลีย | 内田真礼 | ปิปปี, อบูริบง, ลูนาอาลา, พอตเดธ (ฟอร์มของแท้), คิววะวา |  |
| 106 | เมอร์เรน | 近藤孝行 | ดักทริโอ (รูปแบบอโลล่า) |  |
| 114 | มาโอะ | 雨宮天 | อมาโจ |  |
| 121 | มิซึจิ | 三森すずこ | โมคุโร → ฟุคุซึโร → จูไนเปอร์ |  |
| 122 | โย | 斎賀みつき | อชิมาริ → โอชามาริ → อชิเรเน |  |
| 129 | ซุยเร็น | 名塚佳織 | โอนิชิซึคุโม |  |
| 130 | คาคิ | 大町知広 | การะการะ (รูปแบบอโลล่า) |  |
| 131 | ฮาระ | 大塚芳忠 | เคเค็นคานิ |  |
| 132 | รอยัลมาสค์ | 諏訪部順一 | กาโอกาเอ็น |  |
| - | ริวคิ | 仲村宗悟 | บาคุกาเมส |  |
ตัวละคร > คู่หู > กาลาร์

ตัวละครที่เคยปรากฏตัวใน ซอร์ด และ ชิลด์
| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 157 | มาซารุ | 下野紘 | กอริลลันดา (เคียวไดแม็กซ์) |  |
| 111 | ยูริ | 幸村恵理 | ซาเชียน (ราชาแห่งดาบ), อินเทเลียน, วูลาโอส (รูปแบบจู่โจมต่อเนื่อง) |  |
| 117 | เนซึ | 谷山紀章 | ทาจิฟซากุมะ |  |
| 118 | แดนดี้ | 櫻井孝宏 | ลิซาร์ดอน, มุเก็นไดนา, บัดเดร็กซ์ (ร่างขี่ม้าขาว) |  |
| 119 | แมรี | 田村ゆかり | โมรุเปโกะ, โอลองเกะ, คูชีท / เมก้าคูชีท, โดคูร็อก |  |
| 123 | คิบานะ | 鳥海浩輔 | ดิวรัลดอน, ฟลายกอน (ไดแม็กซ์) |  |
| 125 | รูรินะ | 雨宮天 | คาจิริกาเมะ, โคโอริปโปะ |  |
| 126 | ไซโต | 喜多村英梨 | เนกิกะไนท์, ไบวานิลลา |  |
| 141 | ฮ็อป | 三瓶由布子 | ซามาเซนตา (ราชาแห่งโล่) |  |
| 142 | โอเนียน | 広橋涼 | เก็งกา (เคียวไดแมกซ์) |  |
| 144 | โซเนีย | Lynn | วันปาจิ, อมาโจ (สีแตกต่าง) |  |
| 149 | บีท | 永塚拓馬 | บริมออน (เคียวไดแมกซ์) |  |
| 155 | มาคุวะ | 八代拓 | เซคิทันซัง (เคียวไดแม็กซ์) |  |
| 156 | เมลอน | 甲斐田裕子 | ลาพลาซ (เคียวไดแม็กซ์) |  |
| 165 | บอลกาย | 関智一 | โมโรบาเรรุ |  |
ตัวละคร > คู่หู > ฮิซุย

| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 166 | เซคิ | อิชิคาวะ ไคโตะ (石川界人) | ลีเฟีย, ชาวเวอร์ส |  |
| 167 | ไค | โคมัตสึ มิคาโกะ (小松未可子) | กราเซีย |  |
ตัวละคร > คู่หู > พัลเดีย

| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 173 | เนโม | อุชิดะ อายะ (内田彩) | เพอร์มอต |  |
ตัวละคร > คู่หู > อนิเมะ

| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 97 | มุซาชิ | ฮายาชิบาระ เมกุมิ (林原めぐみ) | อาร์บ็อก |  |
| 104 | โคจิโร่ | มิกิ ชินอิจิโร่ (三木眞一郎) | มาตาโดกัซ |  |
| 152 | ซาโตชิ | มัตสึโมโตะ ริกะ (松本梨香) | พิคาชู (ให้เสียงโดย โอทานิ อิคุเอะ) |  |
ตัวละคร > คู่หู > ออริจินอล

| No | ชื่อ | ให้เสียงโดย | โปเกมอน | รายละเอียด |
| --- | --- | --- | --- | --- |
| 1 | ตัวเอก | ไม่มี | พิคาชู (ให้เสียงโดย โอทานิ อิคุเอะ), อาชาโม, โซลกาเลโอ และ อื่นๆ |  |
| 136 | ไรเยอร์ | 宮野真守 | ฮูปา (ร่างถูกผนึก) |  |
| 137 | เช็คตะ | 井澤詩織 | แบล็กกี |  |
| 138 | โดริบารุ | 黒田崇矢 | ดอนคาราซึ |  |
แหล่งข้อมูลอื่น

เว็บไซต์ทางการ (ญี่ปุ่น)
เว็บไซต์ทางการ (อังกฤษ)
ทวิตเตอร์อย่างเป็นทางการ (ญี่ปุ่น)
ทวิตเตอร์อย่างเป็นทางการ (อังกฤษ)
เฟซบุ๊กอย่างเป็นทางการ (อังกฤษ)
ยูทูบอย่างเป็นทางการ (ญี่ปุ่น)
ยูทูบอย่างเป็นทางการ (อังกฤษ)
อินสตาแกรมอย่างเป็นทางการ (อังกฤษ)
โปเกมอน มาสเตอส์ ที่บุลบาพีเดีย
เจสสิกา บีล

| เจสสิกา บีล |
| --- | --- |
Biel at the 2013 Cannes Film Festival
เกิด: เจสสิกา แคลร์ บีล  Jessica Claire Biel  (1982-03-03) มีนาคม 3, 1982 (42 ปี) Ely, Minnesota, U.S.
อาชีพ: Actress, model, singer
ปีปฏิบัติงาน: 1994–ปัจจุบัน
คู่สมรส: จัสติน ทิมเบอร์เลก (2012-ปัจจุบัน)
บุตร: 2 คน
เจสสิกา แคลร์ ทิมเบอร์เลก (อังกฤษ: Jessica Claire Timberlake;  เกิดวันที่ 3 มีนาคม ค.ศ. 1982) หรือ ชื่อเดิม เจสสิกา แคลร์ บีล (อังกฤษ: Jessica Claire Biel) เป็นนักแสดงชาวอเมริกันและอดีตนางแบบ เธอเคยได้รับการเสนอชื่อให้เข้าชิงรางวัลไพรม์ไทม์เอมมีและรางวัลลูกโลกทองคำ สาขานักแสดงนำหญิงยอดเยี่ยมประเภทละครโทรทัศน์ จากผลงานการแสดงในละครชุดเรื่อง คนบาป (ค.ศ. 2017) ที่เผยแพร่ทางช่องเอ็นบีซียูนิเวอร์แซล และ เน็ตฟลิกซ์ และเคยได้รับการจัดอันดับให้เป็นผู้หญิงที่เซ็กซี่ที่สุด จาก  นิตยสาร Esquire
บีล เริ่มเข้าสู่วงการบันเทิงของสหรัฐอเมริกา จากการเป็นนักร้องในละครเพลง จนกระทั่งได้มีโอกาสแสดงในละครโทรทัศน์ของค่ายซีบีเอสเรื่อง เซเวนธ์ เฮฟเวน (ค.ศ. 1996–2003 และ ค.ศ. 2006) ที่ทำให้เธอเริ่มเป็นที่รู้จัก ต่อมาเธอได้แสดงภาพยนตร์เรื่อง ยูลี่...ชีวิตไม่หวาน (ค.ศ. 1997) ที่ทำให้เธอได้รับรางวัลนักแสดงเยาวชน สาขานักแสดงสมทบหญิงระดับเยาวชนยอดเยี่ยม จากความสำเร็จดังกล่าวทำให้เธอได้แสดงในภาพยนตร์ของวอลต์ ดิสนีย์เรื่อง ไอ้หนูคริสต์มาสทำป่วน (ค.ศ. 1998) และแสดงนำคู่กับเฟรดดี พรินซ์ จูเนียร์ในเรื่อง ซัมเมอร์ แคช แข่งเกมลุ้น วุ่นเกมรัก (ค.ศ. 2001) รวมถึงแสดงในภาพยนตร์เรื่อง พิษแห่งแรงดึงดูดรัก (ค.ศ. 2002) ต่อมาเธอจะได้รับบทนักแสดงนำในภาพยนตร์สยองขวัญเรื่อง ล่อมาชำแหละ (ค.ศ. 2003) ซึ่งเป็นภาพยนตร์ลำดับที่ 5 ในชุดภาพยนตร์สิงหาสับ โดยถึงแม้ภาพยนตร์เรื่องนี้จะได้รับคำวิจารณ์ที่ไม่ดีนักจากสื่อต่างๆ แต่กลับประสบความสำเร็จทางรายได้อย่างมหาศาลเมื่อสามารถทำรายได้มากกว่าทุนสร้างถึง 10 เท่า โดยภาพยนตร์ที่ประสบความสำเร็จของเธอเรื่องอื่นๆเช่น เบลด 3 อำมหิต พันธุ์อมตะ (ค.ศ. 2004), มายากลเขย่าบัลลังก์ (ค.ศ. 2006), คู่เก๊วิวาห์ป่าเดียวกัน (ค.ศ. 2007), วาเลนไทน์เดย์ หวานฉ่ำ วันรักก้องโลก (ค.ศ. 2010), โททัล รีคอล ฅนทะลุโลก (ค.ศ. 2012), ความตกใจและความกลัว (ค.ศ. 2017).
ประวัติ

เจสสิกา บีล เกิดที่  Ely ในมินนิโซตา ตอนเด็กฝันอยากเป็นนักร้อง และเริ่มแสดงตอนอายุ 9 ขวบ ในละครเวทีอย่าง Annie, The Sound of Music และ Beauty and the Beast หลังจากนั้นไม่นานก้าวสู่การเป็นนางแบบ และพรีเซ็นเตอร์โฆษณาหลังจากเข้าแข่งขันใน The International Modeling และ Talent Association’s Annual Conference ในปี 1994
เธอเล่นซีรีส์ทางโทรทัศน์ครั้งแรกในเรื่อง 7th Heaven และทำให้เธอมีผลงานภาพยนตร์ตามมาอีกหลายเรื่อง อย่าง Elizabeth Town กำกับโดย คาเมรอน โครว์ ร่วมกับ ออร์แลนโด บลูม, คริสเต็น ดันส์ และซูซาน ซาแรนดอน, หนังแอ๊คชั่น ระทึกขวัญเรื่อง Stealth แสดงร่วมกับ จอช ลูคัส และ เจมี่ ฟ็อกส์, Blade: Trinity ประกบ เวสลี่ย์ สไนป์, คริส คริสทอฟเฟอร์สัน และไรอัน เรย์โนลด์, Texas Chainsaw Massacre หนังสยองขวัญที่ถูกนำมาทำใหม่, Cellular แสดงร่วมกับคิม บาซิงเจอร์ และ คริส อีแวนส์, The Rules of Attraction ของผู้กำกับ โรเจอร์ อวารี่, หนังโรแมนติคคอเมดี้ Summer Catch ประกบ เฟร็ดดี้ พรินซ์ จูเนียร์ และ I’ll Be Home For Christmas แสดงกับโจนาธาน เทย์เลอร์ โธมัส และยังมี Home of the Brave ประกบ แซมวล แอล แจ๊คสัน และ คริสติน่า ริชชี่, The Illusionist ประกบ เอ็ดเวิร์ด นอร์ตัน และ พอล จิอาแม็ตติ และ London ประกบ เจสัน สเตแธม, คริส อีแวนส์ และเคลี่ การ์เนอร์
ด้านชีวิตส่วนตัว ในยามว่าจะทำงานการกุศล โดยเฉพาะโครงการเพื่อสัตว์ป่าต่างๆ  เธอมีงานอดิเรกคือ ฟุตบอล, บัลเล่ต์, วิ่ง, โยคะ และปีนเขา กับสุนัขชื่อ อีสต์ ปัจจุบันบีลอาศัยอยู่ในลอสแอนเจลิส
เจอร์รี บรักไฮเมอร์

| เจอร์รี บรักไฮเมอร์ Jerry Bruckheimer |
| --- | --- |
ที่งาน WonderCon 2010
สารนิเทศภูมิหลัง
เกิด:  (1945-09-21) 21 กันยายน ค.ศ. 1945 (79 ปี) เจอโรม ลีออน บรักไฮเมอร์  เมืองดีทรอยต์ รัฐมิชิแกน สหรัฐอเมริกา
อาชีพ: โปรดิวเซอร์
ปีที่แสดง: ค.ศ. 1972 – ปัจจุบัน
เจอโรม ลีออน "เจอร์รี" บรักไฮเมอร์ (อังกฤษ: Jerome Leon "Jerry" Bruckheimer) เป็นโปรดิวเซอร์ภาพยนตร์และโทรทัศน์ ชาวอเมริกัน เขาประสบความสำเร็จอย่างมากในประเภทแอ็กชัน ดรามา และนวนิยายวิทยาศาสตร์ ผลงานด้านซีรีส์โทรทัศน์ของเขา เช่น CSI: Crime Scene Investigation, CSI: Miami, CSI: NY, Without a Trace, Cold Case, The Amazing Race, และ Dark Blue ส่วนผลงานภาพยนตร์ของเขาที่เป็นที่รู้จักเช่น Beverly Hills Cop, Top Gun, The Rock, Con Air, Coyote Ugly, Crimson Tide, Armageddon, Enemy of the State, Gone in 60 Seconds, Black Hawk Down, Pearl Harbor, Pirates of the Caribbean, G Force, King Arthur, ภาพยนตร์ชุด National Treasure และล่าสุดคือเรื่อง The Sorcerer's Apprentice ร่วมกับดิสนีย์
ภาพยนตร์ของเขาหลายเรื่องสร้างโดยพาราเมาต์พิกเจอส์และเดอะวอลต์ดิสนีย์ ขณะที่ทางซีรีส์โทรทัศน์ ร่วมสร้างกับวอร์เนอร์บราเธอร์ส
เจอร์รี ลี ลูวิส

| เจอร์รี ลี ลูวิส |
| --- | --- |

ข้อมูลพื้นฐาน
ชื่อเกิด: Jerry Lee Lewis
รู้จักในชื่อ: The Killer
เกิด: 29 กันยายน ค.ศ. 1935(1935-09-29) เฟอร์ริเดย์ รัฐลุยเซียนา สหรัฐอเมริกา
เสียชีวิต: ตุลาคม 28, 2022(2022-10-28) (87 ปี) เดอโซโต รัฐมิสซิสซิปปี สหรัฐอเมริกา
แนวเพลง: ร็อกแอนด์โรล, คันทรี, ร็อกอะบิลลี
อาชีพ: นักร้อง นักเปียโน นักเขียนเพลง
เครื่องดนตรี: เสียงร้อง, เปียโน
ช่วงปี: 1954–2022
ค่ายเพลง: Sun Records, Mercury Records, Warner Bros. Records, MCA Records

เว็บไซต์: www.jerryleelewis.com
เจอร์รี ลี ลูวิส (อังกฤษ: Jerry Lee Lewis) เกิดเมื่อวันที่ 29 กันยายน ค.ศ. 1935 เป็นนักร้อง นักเปียโนแนวร็อกแอนด์โรลและคันทรี ชาวอเมริกัน เขาเป็นผู้บุกเบิกวงการเพลงร็อกแอนด์โรลในช่วงแรก เขามีชื่ออยู่ในร็อกแอนด์โรลฮอลออฟเฟมในปี ค.ศ. 1986 และผลงานเขายังบุกเบิกแนวเพลงจนมีชื่ออยู่ใน ร็อกอะบิลลีฮอลออฟเฟมด้วย และในปี 2004 นิตยสารโรลลิงสโตนจัดอันดับให้เขาอยู่ที่อันดับ 24 ในหัวข้อ 100 ศิลปินยอดเยี่ยมที่สุดตลอดกาล ในปี 2003 อัลบั้มบ็อกเซตของเขาที่ชื่อ All Killer, No Filler: The Anthology ยังติดอันดับ 242 ของ 500 อัลบั้มที่ยอดเยี่ยมที่สุดตลอดกาล
เจสัน เบตแมน

| เจสัน เบตแมน |
| --- | --- |
เบตแมน ในปี 2018
สารนิเทศภูมิหลัง
ชื่อเกิด: เจสัน เคนต์ เบตแมน
เกิด:  (1969-01-14) 14 มกราคม ค.ศ. 1969 (55 ปี) รัฐนิวยอร์ก, สหรัฐอเมริกา​
บิดา: เคนต์ เบตแมน
คู่สมรส: อแมนดา แองคา (สมรส 2001)
บุตร: 2
อาชีพ: นักแสดง ผู้กำกับภาพยนตร์​ โปรดิวเซอร์​
ปีที่แสดง: 1981–ปัจจุบัน
รางวัล
เอมมี: ผู้กำกับละครโทรทัศน์ยอดเยี่ยม ประเภทดรามา 2019 ​โอซาร์ก​ ฤดูกาลที่ 2  (ทาง​ เน็ตฟลิกซ์)​
ลูกโลกทองคำ: นักแสดงนำชายยอดเยี่ยมในละครโทรทัศน์ ประเภทตลก   2005 Arrested Development - ครอบครัวเพี้ยนหลุดโลก​  (ทางช่อง ฟ็อกซ์)​
เจสัน เคนต์ เบตแมน (อังกฤษ: Jason Kent Bateman, เกิด 14 มกราคม 1969) เป็นนักแสดง, โปรดิวเซอร์, ผู้กำกับภาพยนตร์​และละครโทรทัศน์​​ชาวอเมริกัน เขาเริ่มต้นอาชีพนักแสดงจากการแสดงละครโทรทัศน์​ของสถานี เอ็นบีซี​ หลายเรื่อง เช่น Little House on the Prairie -​ บ้านเล็กในป่าใหญ่, Silver Spoons, และ The Hogan Family โดยในยุคศตวรรษที่ 20 เขาประสบความสำเร็จในแวดวงโทรทัศน์และเป็นที่รู้จักจากการรับบท ไมเคิล บลูธ ในละครโทรทัศน์แนวซิตคอม​ของสถานี ฟ็อกซ์ เรื่อง Arrested Development -​ ครอบครัวเพี้ยนหลุดโลก ที่ทำให้เขาได้รับรางวัลลูกโลกทองคำ สาขานักแสดงนำชายยอดเยี่ยมจากละครโทรทัศน์ ประเภทตลก  และได้รับรางวัล แซทเทิลไลท์ อวอร์ด สาขานักแสดงยอดเยี่ยม
นอกจากจะสร้างชื่อเสียงในแวดวงละครโทรทัศน์แล้ว เขายังมีผลงานการแสดงในภาพยนตร์ที่ประสบความสำเร็จเรื่องอื่นๆเช่น Teen Wolf Too -​ ไอ้หนุ่มพันธุ์หมาป่า 2 (1987), The Break-Up -​ เตียงหักแต่รักไม่เลิก (2006), จูโน่ โจ๋ป่องใจเกินร้อย (2007), แฮนค็อค ฮีโร่ขวางนรก (2008), หนุ่มโสดหัวใจโดดเดี่ยว, Couples Retreat -​ เกาะสวรรค์ บำบัดหัวใจ (2009), The Switch -​ ปุ๊บปั๊บสลับกิ๊ก (2010), Horrible Bosses -​ รวมหัวสอยเจ้านายจอมแสบ ภาค 1 และ 2 (2011 และ 2014), The Gift -​ ของขวัญอันตราย (2015), ออฟฟิศคริสต์มาสปาร์ตี้ (2016) และ Game Night - คืนป่วน เกมอลเวง​ (2018)
เบตแมน มีผลงานการกำกับภาพยนตร์เรื่องแรกคือ Bad Words -​ ผู้ชายแสบได้ถ้วย (2013)​ จากนั้นได้มีผลงานการกำกับภาพยนตร์เรื่อง The Family Fang (2015)​ และมีผลงานการกำกับละครชุดของเน็ตฟลิกซ์​เรื่อง โอซาร์ก ​ที่ทำให้เขาได้รับรางวัลเอมมี​ สาขา ผู้กำกับละครโทรทัศน์ยอดเยี่ยม ประเภทดรามา
ชีวิตวัยเด็ก

เจสัน เบตแมน เกิดที่รัฐนิวยอร์ก เป็นบุตรชายของ วิกตอเรีย อลิซาเบธ แอร์โฮสเตสชาวอังกฤษของสายการบินแพนอเมริกันเวิลด์แอร์เวส์ และ เคนต์ เบตแมน โปรดิวเซอร์และนักเขียนบทภาพยนตร์ชาวอเมริกัน โดยพี่สาวของเขา "จัสติน เบตแมน" เป็นนักแสดงหญิงที่มีผลงานทางละครโทรทัศน์หลายเรื่อง
เมื่อเบตแมนอายุได้ 4 ปี เขาได้ย้ายตามครอบครัวมาที่เมืองซอลต์เลกซิตี, รัฐยูทาห์ ก่อนที่จะย้ายไปรัฐแคลิฟอร์เนียในเวลาต่อมา โดยเขาเรียนไม่จบชั้นมัธยมศึกษา เพราะขาดสอบขณะถ่ายทำภาพยนตร์เรื่อง ไอ้หนุ่มพันธุ์หมาป่า ภาค 2
เจสัน แชมเบอส์

| เจสัน แชมเบอส์ |
| --- | --- |
เกิด:  (1980-03-23) มีนาคม 23, 1980 (44 ปี)
สัญชาติ:  อเมริกัน
เจสัน แชมเบอส์ (อังกฤษ: Jason Chambers) เกิดวันที่ 23 มีนาคม ค.ศ. 1980 ที่ชิคาโก รัฐอิลลินอย เป็นทั้งนักแสดง, นักต่อสู้แบบผสม และผู้บรรยายกีฬาชาวอเมริกัน แชมเบอส์เป็นที่รู้จักกันดีที่สุดในบทบาทผู้ดำเนินรายการโทรทัศน์ยอดนิยมประจำสัปดาห์อย่างฮิวแมนเวปปอน ทางช่องฮิสทรี เขาได้ปรากฏตัวในรายการโทรทัศน์หลายแห่ง ซึ่งรวมถึงซีเอสไอ, เดย์สออฟเอาเออร์ไลฟ์ส, แอสเดอะเวิลด์เทิร์น และเดอะมิดเดิลแมน แชมเบอส์มีความสำคัญในรายการเอ็กซ์ตรา ในฐานะเป็นชายโสด"ที่มีความเหมาะสมมากที่สุดของอเมริกา" และแชมเบอส์ยังมีส่วนร่วมอย่างแข็งขันกับศูนย์การแพทย์แห่งชาติซิตีออฟโฮป ซึ่งเป็นสถาบันวิจัยโรคมะเร็ง ที่เขาได้รับการแต่งตั้งเป็นคณะกรรมการผู้บริหารเมื่อไม่นานมานี้
เจสัน แชมเบอส์ และบิล ดัฟฟ์ ยังมีโอกาสได้รับคำชี้แนะวิชามวยไทย จากครูยอดธง เสนานันท์, มวยไทยเลิศฤทธิ์ จากพลโทสุภโชค สัมปัตตะวนิช, กระบี่กระบอง จากวัดพุทไธศวรรย์, มวยไทยลพบุรี จากครูประดิษฐ์ เล็กคง และมวยไชยา จากครูแปรง ผ่านรายการฮิวแมนเวปปอน ตอนที่ 1 ที่มีการจัดฉายในหลายประเทศ
แหล่งข้อมูลอื่น

Official Website เก็บถาวร 2010-05-28 ที่ เวย์แบ็กแมชชีน
สถิตินักต่อสู้แบบผสมของ เจสัน แชมเบอส์ จากเชอร์ด็อก
Jason Chambers ที่อินเทอร์เน็ตมูวีเดตาเบส
เจสัน อาร์. มัวร์

| เจสัน อาร์>  มัวร์ |
| --- | --- |
เกิด: เจสัน โรเบิร์ต มัวร์ คิงส์ตัน, จาเมกา
อาชีพ: นักแสดง, นักลงทุน
ปีปฏิบัติงาน: 2007–ปัจจุบัน
เจสัน อาร์. มัวร์ (อังกฤษ: Jason R.Moore) เป็นนักแสดงชาวจาเมกา-อเมริกันที่อยู่ในลอสแอนเจลิส รัฐแคลิฟอร์เนีย สหรัฐ
อาชีพ

เจสันมัวร์เกิดที่คิงส์ตัน ประเทศจาเมกา แต่เติบโตในออลบานี นิวยอร์ก เขาย้ายไปนครนิวยอร์กหลังจากเรียนจบวิทยาลัยและไม่นานหลังจากนั้นก็ได้แสดงในซีรีส์ทางโทรทัศน์เช่น ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ, คิงส์ และ ดิอันยูชวลส์. มัวร์มีบทบาทเล็ก ๆ ในภาพยนตร์เรื่องแรกของเขาเรื่อง ศึกอภินิหารพ่อมดถล่มโลก ตามด้วย คิลจอยโกส์ทูเฮลล์ และภาพยนตร์สั้นเรื่องอื่น ๆ หลังจากย้ายไปที่ลอสแอนเจลิสมัวร์ก็ได้รับบทเป็น เคอร์ติส ฮอยล์ในซีรีส์จักรวาลภาพยนตร์มาร์เวลเรื่อง เดอะพันนิชเชอร์
เจสัน โมโมอา

| เจสัน โมโมอา |
| --- | --- |
โมโมอาใน พ.ศ. 2561
เกิด:  (1979-08-01) สิงหาคม 1, 1979 (45 ปี) โฮโนลูลู, ฮาวาย, สหรัฐ
อาชีพ: นักแสดง ผู้อำนวยการผลิต
ปีปฏิบัติงาน: 1999–ปัจจุบัน
คู่สมรส: ลิซา โบเนต (สมรส 2017)
บุตร: 2 คน
ญาติ: โซ คราวิตซ์ (ลูกติด)
ลายมือชื่อ

โจเซฟ เจสัน นามาแคฮา โมโมอา (อังกฤษ: Joseph Jason Namakaeha Momoa; เกิด 1 สิงหาคม พ.ศ. 2522) เป็นนักแสดงและผู้อำนวยการผลิตชาวอเมริกัน เขาเปิดตัวด้านการแสดงในในบทเจสัน ไอโอแอนในซีรีส์ดราม่าแอคชั่นรวมเรื่อง เบย์วอช: ฮาวาย (1999–2001) ซึ่งตามมาด้วยการรับบทโรนอน เดกซ์ในซีรีส์นิยายวิทยาศาสตร์ของซายฟายเรื่อง สตาร์เกตแอตแลนทิส (2005–2009), คัล โครโก ในสองซีซันแรกของซีรีส์ดราม่าแฟนตาซีของเอชบีโอเรื่อง มหาศึกชิงบัลลังก์ (2011–2012), Declan Harp จากซีรี่ส์ดราม่าประวัติศาสตร์ของ ดิสคอเวอร์รีแชนแนล เรื่อง ฟรอนเทียร์ (2016–2018) และ Baba Voss ในซีรีส์นิยายวิทยาศาสตร์ของแอปเปิลทีวี+ เรื่อง ซี (2019–ปัจจุบัน) โมโมอาได้รับเลือกให้เป็นนักแสดงนำในซีรีส์สองชุดหลังสุด
นอกวงการโทรทัศน์โมโมอาได้แสดงเป็น อาร์เธอร์ เคอร์รี / อควาแมน ในจักรวาลขยายดีซี (DCEU) ตั้งแต่ปี พ.ศ. 2559 เขาแสดงนำในภาพยนตร์ปี ค.ศ. 2018 ในชื่อเดียวกัน และจะรับบทเดิมในเรื่อง  อควาแมน กับอาณาจักรสาบสูญ (2023) โมโมอาจะรับบท ดันคัน ไอดาโฮ ในภาพยนตร์ดัดแปลงจากนิยายวิทยาศาสตร์เรื่อง ดูน ในปี พ.ศ. 2564 และเขารับบทเป็น ดังเต เรเยส วายร้ายในภาพยนตร์เรื่อง เร็ว..แรงทะลุนรก 10
แหล่งข้อมูลอื่น

เจสัน โมโมอา ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  สหรัฐ  เช็กเกีย  เกาหลี  เนเธอร์แลนด์  โปแลนด์ 
ประชาชน:  Deutsche Synchronkartei 
อื่น ๆ:  IdRef
เจอราล์ด เดวิด แลสเซิลส์

| เดอะออนะระเบิล เจอราล์ด แลสเซิลส์ |
| --- | --- |
เจอราล์ด เดวิด แลสเซิลส์
เกิด: 21 สิงหาคม ค.ศ. 1924(1924-08-21) ยอร์กเชอร์ นอร์ทเทิร์นอิงแลนด์ ประเทศอังกฤษ สหราชอาณาจักร
เสียชีวิต: 27 กุมภาพันธ์ ค.ศ. 1998(1998-02-27) (73 ปี) เบอเกอรัก ประเทศฝรั่งเศส
มีชื่อเสียงจาก: พระราชนัดดาใน พระเจ้าจอร์จที่ 5 แห่งสหราชอาณาจักร
คู่สมรส: แองเจลา แลสเซิลส์ เอลิซาเบธ คูลลิงวูด
บุตร: เฮนรี แลสเซิลส์ มาร์ติน แลสเซิลส์
บิดามารดา:  เฮนรี แลสเซิลส์ เอิร์ลที่ 6 แห่งฮาร์วุด เจ้าหญิงแมรี พระราชกุมารีและเคาน์เตสแห่งแฮร์วูด
เจอราล์ด เดวิด แลสเซิลส์ (อังกฤษ: Gerald David Lascelles) เกิดเมื่อวันที่ 21 สิงหาคม ค.ศ. 1924 ณ ยอร์กเชอร์ เป็นพระโอรสคนเล็กใน เจ้าหญิงแมรี พระราชกุมารีและเคาน์เตสแห่งแฮร์วูด และ  เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาใน พระเจ้าจอร์จที่ 5 แห่งสหราชอาณาจักร เขามีพี่ชาย 1 คน คือ จอร์จ แลสเซิลส์ เอิร์ลที่ 7 แห่งฮาร์วุด และยังถือเป็นพระญาติชั้นที่ 1 ใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เขาได้รับศีลจุ่ม โดยมีพระราชบิดาและพระราชมารดาทูลหัวคือ พระเจ้าเอ็ดเวิร์ดที่ 8 แห่งสหราชอาณาจักร และ สมเด็จพระราชินีเอลิซาเบธ พระราชชนนี ขณะที่เขาเกิด เขาอยู่ในลำดับที่ 7 ในการสืบราชสันตติวงศ์
สมรส

เจอราล์ด เดวิด แลสเซิลส์ สมรสครั้งแรกกับ แองเจลา แลสเซิลส์ เมื่อวันที่ 15 กรกฎาคม ค.ศ. 1952 ก่อนจะหย่ากันในปี ค.ศ. 1978 ทั้ง 2 ได้แยกกันอยู่ตั้งแต่ปี ค.ศ. 1955 มีบุตรชาย 1 คน คือ
เฮนรี แลสเซิลส์ (เกิด 19 พฤษภาคม ค.ศ. 1953)
ต่อมาเจอราล์ด เดวิด แลสเซิลส์ ได้อยู่กินกับ เอลิซาเบธ คูลลิงวูด กันมาตั้งแต่ปี ค.ศ. 1957 ก่อนเมื่อวันที่ 17 พฤศจิกายน ค.ศ. 1978 มีบุตรชายอีก 1 คน คือ
มาร์ติน แลสเซิลส์ (เกิด 9 กุมภาพันธ์ ค.ศ. 1962)
เจอราล์ด เดวิด แลสเซิลส์ มีความชอบในดนตรีและการอ่านหนังสือเป็นอย่างมาก โดยเขาร่วมมือกับ ซินแคลร์ เทรลล์ ในการรวบรวมหนังสือสำคัญของยุโรป เอเชียมาในหอสมุดใน ประเทศฝรั่งเศส เพื่อเป็นองค์ความรู้ของเยาวชน จนกระทั่งเจอราล์ด เดวิด แลสเซิลส์ เสียชีวิตลงเมื่อวันที่ 27 กุมภาพันธ์ ค.ศ. 1998 สิริอายุ 73 ปี
เจอร์เมน ดูปรี

| เจอร์เมน ดูปรี |
| --- | --- |
ปี 2005
ข้อมูลพื้นฐาน
ชื่อเกิด: เจอร์เมน ดูปรี เมาลิดิน
รู้จักในชื่อ: J.D.
เกิด:  (1972-09-23) 23 กันยายน ค.ศ. 1972 (52 ปี)
ที่เกิด: แอตแลนตา รัฐจอร์เจีย สหรัฐอเมริกา
แนวเพลง: แร็ป
อาชีพ: โปรดิวเซอร์เพลง, นักแต่งเพลง, แร็ปเปอร์
ช่วงปี: 1987–ปัจจุบัน
ค่ายเพลง: So So Def Recordings, Island Urban Music, TAG Records
เจอร์เมน ดูปรี เมาลิดิน (อังกฤษ: Jermaine Dupri Maulidin) เกิดเมื่อวันที่ 23 กันยายน ค.ศ. 1972 หรือเป็นที่ร้จักในชื่อ เจอร์เมน ดูปรี หรือ เจ.ดี. เป็นโปรดิวเซอร์เพลงชาวอเมริกัน แร็ปเปอร์ นักแต่งเพลงรางวัลแกรมมี่ เคยร่วมทำงานให้กับศิลปินมากมายอย่าง มารายห์ แครี, เจเน็ต แจ็กสัน, ทีแอลซี, อัชเชอร์ และโทนี แบร็กซ์ตันเป็นต้น
เจอร์ซีย์

| เจอร์ซีย์ Bailiwick of Jersey (อังกฤษ) Bailliage de Jersey (ฝรั่งเศส) |
| --- | --- |
   ธงชาติ    ตราแผ่นดิน  
เพลงชาติ: "ก็อดเซฟเดอะคิง​"    "ไอส์แลนด์โฮม"​  (เพลงประจำดินแดน ตั้งแต่ ค.ศ. 2008) 
แผนที่เจอร์ซีย์ (สีเขียว​)​ ในทวีปยุโรป (สีเทา​)​
เมืองหลวง: เซนต์เฮลิเยอร์ (St Heiler)
เมืองใหญ่สุด: เซนต์เฮลิเยอร์
ภาษาราชการ: ภาษาอังกฤษและภาษาฝรั่งเศส
การปกครอง: ดินแดนปกครองตนเองภายใต้อธิปไตยของสหราชอาณาจักร

• ดยุกแห่งนอร์มันดี : ชาลส์ที่ 3
• ผู้ว่าราชการ : แฟรงค์ วอลเกอร์
• นายกรัฐมนตรี : เซอร์ฟิลลิป บอลฮาชี
 
ดินแดนปกครองตนเอง

• สถาปนา : 9 พฤษภาคม ค.ศ. 1945
 
พื้นที่
• รวม: 116 ตารางกิโลเมตร (45 ตารางไมล์) (219)
• แหล่งน้ำ (%): 0
ประชากร
• 2005 ประมาณ: 88,2001 (189)
• สำมะโนประชากร 2007: 95,871
• ความหนาแน่น: 760 ต่อตารางกิโลเมตร (1,968.4 ต่อตารางไมล์) (122)
จีดีพี (อำนาจซื้อ) : 2003 (ประมาณ)
• รวม: $ 3.6 พันล้าน (167)
• ต่อหัว: $ 40,000 (6)
จีนี (2014):  0.3 ต่ำ
เอชดีไอ (2008):  0.985 สูงมาก · ไม่ได้จัดอันดับ
สกุลเงิน: ปอนด์สเตอร์ลิง (GBP)
เขตเวลา: GMT
• ฤดูร้อน (เวลาออมแสง): UTC+1
ขับรถด้าน: ซ้ายมือ
รหัสโทรศัพท์: 44
โดเมนบนสุด: .je
 Jersey in Figures Rank based on population density of Channel Islands including Guernsey. The States of Jersey issue their own sterling notes and coins (see Jersey pound). 
เจอร์ซีย์ (อังกฤษ: Jersey) เป็นหนึ่งในสามดินแดนปกครองตนเอง​ภายใต้อธิปไตยของสหราชอาณาจักร (Crown Dependency)​​ แต่ไม่ถือเป็นส่วนหนึ่งในสหราชอาณาจักร​ ตั้งอยู่ในหมู่เกาะแชเนิลบริเวณช่องแคบอังกฤษ และอยู่ใกล้เคียงกับชายฝั่งนอร์ม็องดี ประเทศฝรั่งเศส​ มีเมืองหลวงชื่อกรุงเซนต์เฮลิเยอร์ โดยเจอร์ซีย์เป็นดินแดนในหมู่เกาะแชเนิล ที่มีอาณาเขตอยู่ใกล้กับประเทศฝรั่งเศส​มากที่สุดเป็นอันดับสองรองจากเกาะออลเดอร์นีย์​ของเกิร์นซีย์​
เจสซิกา ซิมป์สัน

| เจสซิกา ซิมพ์สัน |
| --- | --- |

ข้อมูลพื้นฐาน
ชื่อเกิด: เจสซิกา แอนน์  ซิมพ์สัน  Jessica Ann Simpson
เกิด: 10 กรกฎาคม ค.ศ. 1980
ที่เกิด: เท็กซัส,สหรัฐอเมริกา
แนวเพลง: ป็อป,ป็อปแด๊นซ์,บับเบิ้ลกัม ป็อป,Urban pop, Adult Contemporary
อาชีพ: นักร้อง,นักแต่งเพลง,นักแสดง
ช่วงปี: ค.ศ. 1999 - ปัจจุบัน
ค่ายเพลง: Columbia (1999–2005) Epic (2006–present)

เว็บไซต์: JessicaSimpson.com
เจสซิกา ซิมพ์สัน (อังกฤษ: Jessica Simpson) เป็นนักร้องแนวป็อบ ชาวอเมริกัน เกิดเมื่อวันที่ 10 กรกฎาคม ค.ศ. 1980 เพลงที่ได้รับความนิยมได้แก่เพลง "I Wanna Love You Forever" เธอได้ร่วมรายการเรียลลิตี้โชว์กับนิค ลาเช่ ทางช่องเอ็มทีวี
ประวัติย่อ

ปี 2002 เจสซิกา ซิมพ์สันกับนิค ลาเช่แฟนหนุ่มสมาชิกวง 98 Degrees เข้าพิธีวิวาห์หลังจากที่ทั้งคู่คบหาเป็นคู่รักกันมานาน
ปี 2003 เจสซิกา ซิมพ์สันกลับมาพร้อมกับผลงานใหม่ที่ใช้ชื่อว่า “In This Skin”
ปี 2004 ที่ผ่านมาถือเป็นปีทองของเจสซิกา ซิมพ์สัน ที่ประสบความสำเร็จในทุกด้านไม่ว่าจะเป็นอัลบั้ม “In This Skin” ที่มียอดขายกว่า 3 ล้านก๊อปปี้ใน รวมทั้งความสำเร็จจากซีรียส์ทาง MTV “The Newly Wed” ที่ทำให้เธอกลายเป็นขวัญใจวัยรุ่นทั่วโลก และยังได้รับการเสนอชื่อเข้าชิงรางวัล American Music Awards อีกด้วย และในปีเดียวกันนี้ เธอยังมี ผลงานใหม่ในรูปแบบคริสต์มาสอัลบั้มที่มีชื่อว่า “Rejoyce The Christmas Album”
ปี 2005 นอกจากจะรับบทจะแสดงนำในเรื่องนี้แล้ว เธอยังรับหน้าที่ร้องเพลงประกอบภาพยนตร์ในเรื่องอีกด้วย OST. The Dukes Of Hazzard  ซึ่งก็ทำให้เธอโด่งดังยิ่งขึ้นไปอีก
ต้นปี 2006 เจสซิกา ซิมพ์สันได้หย่าร้างกับ นิค ลาเช่
ปี 2006  เจสซิกา ซิมพ์สันกลับมาอีกครั้งพร้อมกับอัลบั้ม A Public Affair
เพลงป๊อปหวานใสแฝงด้วยความเซ็กซี่ ในแบบของเจสซิกา ซิมพ์สันเอง กับซิงเกิลที่มีชื่อเดียวกับอัลบั้ม A Public Affair
ผลงาน > อัลบั้ม

Sweet Kisses (1999)
Irresistible (2001)
This Is the Remix (2002)
In This Skin (2003)
Rejoyce: The Christmas Album (2004)
A Public Affair (2006)
Do You Know (2008)
ผลงาน > การแสดง

The Dukes of Hazzard (2005)
Employee of The Month (2006)
Blonde Ambition (2007)
Major Movie Star (2007)
แหล่งข้อมูลอื่น

เว็บไซต์อย่างเป็นทางการ
เจมี คาร์เรเกอร์

| 0 | 1 | 2 | 3 |
| --- | --- | --- | --- |
 คาร์เรเกอร์ใน ค.ศ. 2012
ข้อมูลส่วนตัว
ชื่อเต็ม:  เจมส์ ลี ดังคัน คาร์เรเกอร์
วันเกิด:   (1978-01-28) 28 มกราคม ค.ศ. 1978 (46 ปี)
สถานที่เกิด:  บูเทิล เมอร์ซีย์ไซด์ อังกฤษ
ส่วนสูง:  5 ft 11 in (1.80 m)
ตำแหน่ง:  กองหลัง
สโมสรเยาวชน
1988–1996:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 1996–2013 |  ลิเวอร์พูล |  508 |  (3) |
ทีมชาติ
| 1996–1997 |  อังกฤษ อายุไม่เกิน 20 ปี |  4 |  (1) |
| 1996–2000 |  อังกฤษ อายุไม่เกิน 21 ปี |  27 |  (1) |
| 1999–2010 |  อังกฤษ |  38 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เจมส์ ลี ดังคัน "เจมี" คาร์เรเกอร์ (อังกฤษ: James Lee Duncan "Jamie" Carragher) เกิดเมื่อวันที่ 28 มกราคม ค.ศ. 1978 เป็นอดีตนักฟุตบอลชาวอังกฤษ เคยเล่นในตำแหน่งกองหลัง ให้กับสโมสรฟุตบอลลิเวอร์พูลในพรีเมียร์ลีก เป็นอดีตรองกัปตันทีมและเป็นหนึ่งในผู้เล่นของสโมสรที่ลงแข่งมากที่สุดเป็นอันดับ 2 โดยประกาศเลิกเล่นในเดือนกุมภาพันธ์ ค.ศ. 2013
วงการฟุตบอลกับลิเวอร์พูล (1996–2013)

ฤดูกาล 2011-2012 คาร์เรเกอร์ลงเล่นในเกมลีก 21 นัด ในฤดูกาลนี้ถือว่าเป็นยุคที่ตกต่ำของลิเวอร์พูลเลยก็ว่าได้ เนื่องจากได้อันดับ 8 ของตารางและขาดผู้เล่นหลักๆไปเยอะ แต่ก็สามารถนำทีมได้แชมป์ ลีกคัพ มาได้ ด้วยการยิงจุดโทษตัดสินชนะ คาร์ดิฟฟ์ซิตี ผลประตูรวม 3-2 และนำทีมไปสู่รอบชิงชนะเลิศ เอฟเอคัพ แต่ก็แพ้ เชลซี ไปด้วยสกอร์ 2-1 อย่างน่าเสียดาย
ฤดูกาล 2012-2013 คาร์เรเกอร์ลงเล่นในเกมลีก 24 นัด เป็นฤดูกาลสุดท้ายของ คาร์เรเกอร์ และได้ลงสนามเป็นตัวจริงในช่วงปลายฤดูกาล นัดสุดท้ายของ คาร์เรเกอร์ คือในนัดที่ ลิเวอร์พูล เอาชนะ ควีนส์พาร์กเรนเจอส์ 1-0 ผลงานในพรีเมียร์ลีก ได้อันดับ 7 ของตารางทำให้ ลิเวอร์พูล ไม่ได้ไปเล่นฟุตบอลยุโรป คาร์เรเกอร์ ลงเล่นทั้งหมด 737 นัด ยิงได้ 5 ประตู